cyanic-selkie/wikianc huggingface dataset:
ব্ল্যাক প্যান্থার (চলচ্চিত্র)
চলচ্চিত্রটি বহুসংখ্যক পুরস্কার ও মনোনয়ন লাভ করে, যার মধ্যে ছিল শ্রেষ্ঠ চলচ্চিত্রের মতো বিভাগে অন্তর্ভুক্ত ৯১ম একাডেমি পুরস্কারে মনোনয়ন এবং শ্রেষ্ঠ পরিচ্ছদ নকশা, শ্রেষ্ঠ চলচ্চিত্র সুর এবং শ্রেষ্ঠ উৎপাদন পরিকল্পনা বিভাগে বিজয়। ব্ল্যাক প্যান্থার হলো একটি শ্রেষ্ঠ চলচ্চিত্র মনোনয়ন প্রাপ্ত সর্বপ্রথম সুপারহিরো চলচ্চিত্রের পাশাপাশি একাডেমি পুরস্কার বিজয়ী প্রথম এমসিইউ চলচ্চিত্র। এছাড়াও, চলচ্চিত্রটি ৭৬ম গোল্ডেন গ্লোব পুরস্কারে তিনটি মনোনয়ন, ২৫ম স্ক্রিন অ্যাক্টরস গিল্ড পুরস্কারে দুইবার বিজয় এবং ২৪ম ক্রিটিকস চয়েস চলচ্চিত্র পুরস্কার (তিনবার বিজয়) ও অন্যান্যগুলোর মধ্য থেকে বারোটি মনোনয়ন। একটি অনুবর্তী চলচ্চিত্র উন্নয়নে কাজ চলছে যেখানে কুগলার আবারও লিখন ও পরিচালনা করবেন।
কাহিনি সংক্ষেপ
হাজারো বছর পূর্বে, ভাইব্রেনিয়াম ধারণকারী একটি উল্কাপিণ্ডের উপর দখলের জন্য পাঁচটি আফ্রিকান জাতি নিজেদের মধ্যে যুদ্ধ শুরু করে। একজন যোদ্ধা ধাতুটি দ্বারা প্রভাবিত একটি "হৃদয়-আকৃতির ঔষধি" পান করেন এবং অতিমানবীয় ক্ষমতা লাভ করে, যা তাকে প্রথম "ব্ল্যাক প্যান্থার" বানিয়ে তোলে। তিনি ওয়াকান্ডার দেশ গড়ে তোলার জন্য জাবারি গোষ্ঠী ছাড়া সকল গোষ্ঠীগুলোকে একত্র করেন। শত শত বছর ধরে, ওয়াকান্ডানগণ ভাইব্রেনিয়াম ব্যবহার করে উন্নতর প্রযুক্তির নির্মাণ করে এবং একটি তৃতীয় বিশ্ব দেশ হিসেবে চালচলনে তারা বিছিন্ন হয়ে যায়। ১৯৯২ সালে, ওয়াকান্ডার রাজা টি'চাকা তার ভাই এন'জবু-র কাছে ভ্রমণ করেন, যিনি ক্যালিফোর্নিয়ার ওকল্যান্ডে গুপ্তচর হিসেবে কাজ করছেন। টি'চাকা এন'জাবু-কে ওয়াকান্ডা থেকে ভাইব্রেনিয়াম চুরি করতে কালো বাজারের অস্ত্র ব্যাপারী ইউলিসিস ক্ল-কে সাহায্য করার দোষে অভিযুক্ত করা হয়। এন'জাবু-র সহকর্মী উন্মোচন করে যে তিনি হলেন ঝুরি, আরেক ওয়াকান্ডান গুপ্তচর এবং টি'চাকা-র সন্দেহ নিশ্চিত করেন।
বর্তমান দিনে, টি'চাকা-র মৃত্যুর পর, তার পুত্র টি'চালা শিংসাহনের দায়িত্বগ্রহণ করার জন্য ওয়াকান্ডায় ফিরে আসেন। তিনি এবং ডোরা মিলাজি সৈন্যদলের প্রধান, ওকোয়ে একটি গুপ্ত কাজ থেকে টি'চালা-র প্রাক্তন প্রেমিকা নাকিয়া-কে নিয়ে আনে যাতে তিনি টি'চালা-র মা র‌্যামন্ডা এবং তার ছোট বোন শুরি-র সাথে তার রাজ্যাভিষেকের আচারানুষ্ঠানে যোগদান করতে পারেন। অনুষ্ঠানে, জাবারি গোষ্ঠীর শাসক এম'বাকু টি'চালা-কে রাজত্যের জন্য আনুষ্ঠানিক যুদ্ধে আহ্বান করেন। টি'চালা এম'বাকু-কে পরাজয় করে এবং মৃত্যুর পরিবর্তে পরাজয় স্বীকার করতে রাজি করান।
লন্ডনের একটি জাদুঘর থেকে ক্ল ও তার যোগদানকারী এরিক স্টিভেন্স একটি ওয়াকান্ডান নিদর্শন চুরি করে এবং টি'চালা-র বন্ধু ও ওকোয়ে-এর প্রেমিক ও'কাবি ক্ল-কে জীবিত অবস্থায় নিয়ে আনার জন্য টি'চালা-কে পরামর্শ দেন। টি'চালা, ওকোয়ে এবং নাকিয়া দক্ষিণ কোরিয়ার বুসানে ভ্রমণ করে, যেখানে ক্ল নিদর্শনটিকে সিয়াইএ এজেন্ট এভারেট কে. রস-এর কাছে বিক্রির পরিকল্পনা করেন। একটি যুদ্ধাস্ত্র ঘটে এবং ক্ল পালাতে সক্ষম হন কিন্তু টি'চালা দ্বারা বন্ধী হয়ে যান, যিনি ক্ল-কে রস-এর হাজতে অনিচ্ছাপূর্বক ছেড়ে দেন। ক্ল রস-এর কাছে বর্ণনা করেন যে ওয়াকান্ডার আন্তর্জাতিক রূপ হলো একটি প্রযুক্তিগত উন্নতর সভ্যতার সম্মুখভাগ মাত্র। এরিক ঘটনাস্থলে হামলা করেন, ক্ল-কে সেখান থেকে নিয়ে চলে যান এবং রস নাকিয়া-কে রক্ষা করার সময় গুরুত্বর আঘাতগ্রস্ত হন। ক্ল-কে অনুসরণ করার বদলে, টি'চালা রস-কে ওয়াকান্ডায় নিয়ে যান, যেখানে তাদের প্রযুক্তি তাকে বাঁচাতে পারবে।
শুরি রস-কে সুস্থ করে তোলেন এবং একই সময়ে, টি'চালা এন'জবু-র সমন্ধে ঝুরির কাছে মুখোমুখি হন। ঝুরি ব্যাখ্যা করেন যে এন'জবু তাদের অত্যাচারীদের পরাজিত করতে সাহায্যের জন্য পৃথিবী জুড়ে আফ্রিকান উৎপত্তির লোকদের সাথে ওয়াকান্ডার প্রযুক্তি ভাগ করার পরিকল্পনা করেন। টি'চাকা-র এন'জবু-কে গ্রেপ্তার করার পর, এন'জবু টি'চাকা-র উপর আক্রমণ করে, যা এন'জবু-কে হত্যা করতে টি'চাকা-কে বাধ্য করে। টি'চাকা ঝুরি-কে মিথ্যা বলার আদেশ দেন যে এন'জবু অদৃশ্য হয়ে যায় এবং মিথ্যা বজায় রাখার জন্য এন'জবুর মার্কিন ছেলেকে সেখানেই ছেড়ে যান। সেই ছেলেই বড় হয়ে একজন মার্কিন ব্ল্যাক অপ্স সৈনিক, স্টিভেন হয়ে ওঠে যিনি নিজেকে "কিলমঙ্গার" হিসেবে নামকরণ করেন। একই সময়ে, কিলমঙ্গার ক্ল-কে হত্যা করেন এবং তার মৃতদেহকে ওয়াকান্ডায় নিয়ে যান। তাকে গোষ্ঠীগত প্রবীণদের কাছে নিয়ে আনা হয়, যেখানে তার পরিচয় এন'জ্যাডাকা হিসেবে প্রকাশিত হয় এবং তিনি শিংহাসন দাবি করেন। কিলমঙ্গার টি'চালা-কে আনুষ্ঠানিক যুদ্ধে আহ্বান করেন, যেখানে তিনি ঝুরি-কে হত্যা, টি'চালা-কে পরাজয় এবং তার আনুমানিক মৃত্যুর জন্য টি'চালা-কে একটি ঝরনা উপর থেকে প্রক্ষেপ করে ফেলে দেন। কিলমঙ্গার হৃদয়-আকৃতির ঔষধি পান করেন এবং বাকি থাকা ঔষধিগুলোকে পুড়ানোর আদেশ দেন, কিন্তু তার পূর্বে নাকিয়া একটি তুলে নিয়ে যান। ও'কাবি এবং তার সৈন্যদলের সমর্থনের সাথে কিলমঙ্গার পুরো পৃথিবী জুড়ে পরিচালনাকারীদের কাছে ওয়াকান্ডান অস্ত্রের চালান বিতরণের জন্য প্রস্তুত করেন।
নাকিয়া, শুরি, র‌্যামন্ডা এবং রস সাহায্যের জন্য জাবারি গোষ্ঠীর কাছে পালিয়ে যায়। তারা সেখানে অজ্ঞান অবস্থায় টি'চালা-কে খুঁজে পায় এবং এম'বাকু-র জীবন বাঁচানোর ঋণ পরিশোধনের জন্য জাবারিদের দ্বারা টি'চালা-কে উদ্ধার করা হয়। নাকিয়া-র ঔষধি দ্বারা আরোগ্য হওয়ার পর, টি'চালা-র কিলমঙ্গার-এর সাথে লড়াই করতে ফিরে যান, যিনি তার নিজের ব্ল্যাক প্যান্থার কবচ ধারণ করেন। ও'কাবি এবং তার সৈন্যদল শুরি, নাকিয়া এবং ডোরা মিলাজি-র সাথে লড়াই করেন। অন্যদিকে, রস দূরবর্তী অবস্থান থেকে একটি জেট বিমান চালনা করেন এবং ভাইব্রেনিয়াম অস্ত্র ধারণকারী বিমানগুলোকে নিক্ষেপ করার মাধ্যমে ধ্বংস করে দেন। এম'বাকু এবং জাবারিরা টি'চালা-কে শক্তিবলে সহায়তার জন্য যুদ্ধস্থলে পৌঁছে যায়। ওকোয়ের সাথে মুখোমুখি হওয়ার পর, ও'কাবি এবং তার তার সৈন্যদল পরাজয় স্বীকার করে। ওয়াকান্ডার ভাইব্রেনিয়াম খনিতে লড়াই করার সময়, টি'চালা কিলমঙ্গারের কবচটিকে বিপর্যস্ত করে এবং ছুরিকাঘাত করে। কিলমঙ্গার সুস্থ হতে অস্বীকার করে এবং কারাবন্দী হওয়ার পরিবর্তে একটি স্বাধীন ব্যক্তির মতো মৃত্যুবরণ করেন।
টি'চালা একটি পুনর্বাসন কেন্দ্র প্রতিষ্ঠা করে সেই ভবনে যেখানে এন'জবু মারা যান, যা নাকিয়া এবং শুরি দ্বারা চালানো হবে। কৃতিত্বের মধ্যের একটি দৃশ্যে, টি'চালা জাতিসংঘের সামনে ওয়াকান্ডার আসল প্রকৃতিকে পুরো পৃথিবীর সামনে প্রকাশ করে। কৃতিত্বের পরবর্তীতে একটি দৃশ্যে, শুরি বাকি বার্ন্স-কে তাকে পুনরূদ্ধারের দ্বারা সাহায্য করেন।
কুশীলব
অধিকতর, জন কানি এবং ফ্লরেন্স কাসুম্বা যথাক্রমে ক্যাপ্টেন অ্যামেরিকা: সিভিল ওয়ার থেকে তাদের ভূমিকা টি'চালা এবং এয়ো-তে পুনরাবৃত্তি করেন। কানি পুত্র আতানওয়া কানি তরুণ টি'চাকা এবং স্টার্লিন কে. ব্রাউন টি'চাকা-র ভাই ও কিলমঙ্গার-র বাবা, এন'জবু-র ভূমিকায় অভিনয় করেন। চলচ্চিত্রে ওয়াকান্ডার প্রবীণদের মধ্যে রয়েছে নদী গোষ্ঠীর জন্য আইজ্যাক দে ব্যাঙ্কোলি,  খননকারী গোষ্ঠীর জন্য কোনি চিউমি,  ব্যবসায়ী গোষ্ঠীর জন্য ডোরোথি স্টিল এবং সীমান্ত গোষ্ঠীর জন্য ড্যানি সাপানি। সিডেল নোয়েল ডোরা মিলাজির একজন সদস্য, খলিসওয়া হিসেবে আবির্ভূত হন।  মারিজা অ্যাবনে, জ্যানেশিয়া অ্যাডামস-গিনইয়ার্ড, মারিয়া হিপোলিট, মারি মওরওম, জেনেল স্টিভেন্স, ঝোলা উইলিয়ামস, ক্রিস্টিন হলিংওর্থ এবং সনেট রেনেই উইলসন ডোরা মিলাজির সদস্যগণের ভূমিকায় অভিনয় করেন। নাবিয়া বি প্রথমে ঘোষণা দেন যে তিনি অপরাধী টিল্ডা জনসন-এর ভূমিকায় অভিনয় করছিলেন, কিন্তু লুক কেজ ধারাবাহিকের দ্বিতীয় মরশুমে গ্যাব্রিয়েল ডেনিস-কে জনসন হিসেবে নির্বাচন করার কারণে অন্তিম চলচ্চিত্রে তার চরিত্রটিকে শুধুমাত্র লিন্ডা হিসেবে নামকরণ করা হয়।   কৌতুকাভিনেতা ট্রেভর নোয়া গ্রিঅট-এর জন্য কণ্ঠ প্রদান করেন, যা হলো ওয়াকান্ডান জাহাজের একটি কৃত্রিম বুদ্ধিমত্তা। ব্ল্যাক প্যান্থার-এর সহ-শ্রষ্ঠা স্ট্যান লি দক্ষিণ কোরিয়ান জুয়াঘরে একজন ভোক্তা হিসেবে আবির্ভূত হন  এবং সেবাস্টিয়্যান স্ট্যান স্বীকৃতির পরবর্তী দৃশ্যে একটি অনুল্লেখিত আবির্ভাবে বাকি বার্ন্স হিসেবে তার ভূমিকায় পুনরাবৃত্তি করেন।
উন্নয়ন
১৯৯২ সালের জুন মাসে, ওয়েসলি স্নাইপ্স ব্ল্যাক প্যান্থার কমিক্সের উপর ভিত্তি করে একটি চলচ্চিত্র তৈরির পরিকল্পনা ঘোষণা করেন এবং সেই বছরের আগস্ট মাসে কাজ শুরু করেন। স্নাইপ্স বোধ করেন যে পূর্বে হলিউড চলচ্চিত্রে আফ্রিকাকে দুর্বলভাবে প্রদর্শন করা হয় এবং এই চলচ্চিত্রটি চরিত্রটির অভিজাত ও [আফ্রিকান] বাঁধাধরা থেকে ভিন্ন" হওয়ার কারণে মহাদেশটির মহত্ত্বকে আলোকপাত করতে পারবে। পরবর্তী জুলাই মাসে, ডেমোলিশন ম্যান (১৯৯৩)-এ অভিনয়ের পর দ্য ব্ল্যাক প্যান্থার-এর কাজ শুরু করার পরিকল্পনা করেন এবং এর পরবর্তী মাসে, তিনি চলচ্চিত্রটির অনুবর্তী চলচ্চিত্র বানানোর কৌতুহলতা প্রকাশ করেন। ১১৯৪-এর জানুয়ারিতে, স্নাইপ্স ব্ল্যাক প্যান্থার-এর ভূমিকায় অভিনয়ের জন্য কলাম্বিয়া পিকচার্স-এর সাথে কথোপকথন আরম্ভ হয় এবং মার্চ পর্যন্ত, ব্ল্যাক প্যান্থার-এর সহ-শ্রষ্ঠা স্ট্যান লি চলচ্চিত্রে যোগদান করেন; চলচ্চিত্রটির প্রযোজনার প্রাথমিক উন্নয়ন আরম্ভ হয় মে মাসে । স্নাইপ্স প্রকল্পটির জন্য বহুসংখ্যক চিত্রনাট্যকার এবং পরিচালকের সাথে কথা বলেন, যার মধ্যে ছিল মারিও ভ্যান পীবলস এবং জন সিঙ্গেলটন। যখন চলচ্চিত্রটি ১৯৯৬-এর জানুয়ারি সময়ে অগ্রসর হয়নি, লি ব্যাখ্যা করেন যে তিনি প্রকল্পটির কাহিনিটির সাথে খুশি ছিলেন না। স্নাইপ্স বলেন যে যারা কমিক্সের সাথে অপরিচিত, তাদের মাঝে বিভ্রান্তির সৃষ্টি হয় এবং তারা ভাবেন যে চলচ্চিত্রটি ছিল ব্ল্যাক প্যান্থার পার্টি সমন্ধে।
জুলাই ১৯৯৭-এ, ব্ল্যাক প্যান্থার-কে মার্ভেল কমিক্সের চলচ্চিত্র স্লেটের অংশ হিসেবে তালিকাভুক্ত হয় এবং মার্চ ১৯৯৮-এ, প্রতিবেদন অনুযায়ী মার্ভেল এটির জন্য জো কাসাডা এবং জীমি পালমিওটি-কে নিয়োগ করেন, যারা সেই সময়ে ব্ল্যাক প্যান্থার কমিক্সের সম্পাদক ছিল; কাসাডা এবং পালমিওটি উভয়ই তথ্যটিকে অস্বীকার করে দেয়। সেই বছরের আগস্টে, মার্ভেলের সমবেতার সমস্যার কারণে প্রকল্পটিকে আটকে রাখা হয়। একটি বছর পর, স্নাইপ্সের চলচ্চিত্রটিতে প্রযোজনা এবং সম্ভবত অভিনয় করার কথা ছিল। অন্যদিকে, আর্টিস্যান এন্টারটেইনমেন্ট চলচ্চিত্রটিকে সহ-প্রযোজনা, আর্থিক সমর্থন এবং পরিবেশন করার জন্য ২০০০ সালের মে মাসে মার্ভেলের সাথে একটি চুক্তির ব্যাপারে প্রকাশ করে। ২০০২-এর মার্চে, স্নাইপ্স তার পরবর্তী বছরে চলচ্চিত্রটি বা ব্লেড ৩ (২০০৪) বানানোর পরিকল্পনা করেন। ২০০৪-এর জুলাইয়ে, ব্লেড ৩-এর পরিচালক ডেভিড এস. গোয়ার অনুভব করেন যে স্নাইপ্স-এর ব্ল্যাক প্যান্থার-এর পাশাপাশি মার্ভেলের ব্লেড-এ অভিনয় করা "অস্বাভাবিকভাবে সফল" হতে পারে।
অক্টোবর ২০১৪-এ, ফাইগি ঘোষণা দেন যে ২০১৭ সালের ৩য় নভেম্বরে ব্ল্যাক প্যান্থার চলচ্চিত্রটিকে মুক্তি দেওয়া হবে, যার পাশাপাশি টি'চালা / ব্ল্যাক প্যান্থার হিসেবে থাকবেন চ্যাডউইক বোজম্যান। বোজম্যান ভূমিকাটির জন্য কোন গুণপরীক্ষা দেননি, এর পরিবর্তে মার্ভেলের সাথে ভূমিকাটিকে নিয়ে কি করতে চান সেই ব্যাপারে আলোচনা করেন এবং চলচ্চিত্রে আবির্ভূত হওয়ার জন্য $২ মিলিয়ন উপার্জন করেন। তাকে ক্যাপ্টেন অ্যামেরিকা: সিভিল ওয়ার-এ প্রথমবারের জন্য ভূমিকাটিতে অভিনয়ের জন্য স্থির করা হয়। জড়িত না থাকা সত্ত্বেও, স্নাইপ্স প্রকল্পটিকে তার সম্পূর্ণ সমর্থন প্রদান করেন। ফাইগি বলেন যে মার্ভেল চলচ্চিত্রটির জন্য ছোটমোটো লেখক ও পরিচালকের কথা ভাবে, কিন্তু তাদের গণ্য করবেন "সম্ভাব্য সেরা চলচ্চিত্র নির্মাতা, সেরা লেখক, সেরা পরিচালক [হিসেবে]। তবে আমি নিশ্চিতভাবে এটাতো বলতে পারছি না যে আমরা জনসংখ্যাগত কাউকে নিয়োগ করব।" অধিকতর, তিনি বলেন যে তারা ব্ল্যাক প্যান্থার-এর কমিক লেখক রেগিনাল্ড হুডলিন-এর সাথে সাক্ষাৎ করেন। জানুয়ারি ২০১৫-এ, বোজম্যান বলেন যে চলচ্চিত্রটি একটি "চিন্তাভাবনার ধাপ"[এর] মধ্য দিয়ে যাচ্ছে এবং পরবর্তী মাসে, মার্ভেল মুক্তির তারিখটিকে জুলাই ৬, ২০১৮ পর্যন্ত নিয়ে যায়। অধিকতর অভিনয়শিল্পী নির্বাচন তখনও অব্যাহত ছিল এবং এপ্রিলের শেষে, অ্যাভেঞ্জার্স: এজ অব আলট্রন-এর মুক্তির পর, ফাইগি পরিচালকদের সাথে দেখা করার জন্য মনস্থির করেন।
মে ২০১৫-এ, মার্ভেল চলচ্চিত্রটি বা ক্যাপ্টেন মার্ভেল (২০১৯) পরিচালনা করার জন্য এভা ডুভেয়ারনা-এর সাথে আলোচনা করে। জুন মাসে, ফাইগি নিশ্চিত করেন যে ডুভেয়ারনা-এর পাশাপাশি বহুসংখ্যক পরিচালকদের সাথে দেখা করেন এবং বলেন যে তিনি ২০১৫-এর মধ্য বা শেষের দিকের সময়ে একটি সিদ্ধান্ত নেওয়ার আশা করেছিলেন। জুলাইয়ের শুরুর দিকে, ডুভেয়ারনা চলচ্চিত্রটির পরিচালনা করা ছেড়ে দেন এবং ব্যাখ্যা করেন যে তিনি পুরো পৃথিবীর কাছে একজন কৃষ্ণাঙ্গ সুপারহিরোকে তুলে ধরার সাংস্কৃতিক গুরুত্বতায় আকৃষ্ট হন, কিন্তু কাহিনির উপর মার্ভেলের সাথে একমত হননি এবং তার পরিকল্পনাকে আপোষ করতে চাননি। অক্টোবর ২০১৫-এর দিকে, এফ গ্যারি গ্রে এবং রায়ান কুগলার-কে চলচ্চিত্রের পরিচালনার জন্য বিবেচনা করা হয়।  যদিও কুগলার রাজি হয়ে যান, এই সিদ্ধান্তের ফলে গ্রে দ্য ফেট অফ দ্য ফিউরিয়াস (২০১৭) পরিচালনা করার সিদ্ধান্ত নেন। মার্ভেলের লেখকদের কার্যক্রমের একজন সদস্য, জো রবার্ট কোল চিত্রনাট্যটি লেখার ব্যাপারে আলোচনা করেন এবং মার্ভেল আরেকবার মুক্তির তারিখ ফেব্রুয়ারি ১৬, ২০১৮ পর্যন্ত নিয়ে যায়। ডিসেম্বরের দিকে, কুগলার-এর চলচ্চিত্র ক্রিড (২০১৫)-এর সফল উদ্বোধনের পর তার সাথে আলোচনা পুনরায় ঘটে।
পূর্ব-প্রযোজনা
জানুয়ারি ২০১৬-এ কুগলার-কে পরিচালক হিসেবে নিশ্চিত করা হয় এবং তিনি বলেন যে চলচ্চিত্রটি ছিল তার জীবনে "এখন পর্যন্ত সবচেয়ে ব্যক্তিগত চলচ্চিত্র", যার কারণ ছিল যে তিনি কমিক্স পড়ে বড় হন। তার উপর, তিনি আরও বলেন যে "আবারও, আমি অনেক ভাগ্যবান যে এমন কিছুর উপর কাজ করতে যাতে আমি উৎসাহী।"  কয়েক মাসের জন্য ফাইগি দ্বারা "সমর্থিত" হওয়ার পর, কুগলার চলচ্চিত্রটি পরিচালনা করার জন্য রাজি হন যদি অন্যান্য এমসিইউ চলচ্চিত্র থেকে চলচ্চিত্রটিকে বিশেষ করার জন্য তার পূর্ববর্তী চলচ্চিত্রগুলো থেকে সহযোগীদের নিয়ে আসতে পারেন এবং এমসিইউ চলচ্চিত্র সমন্ধে তিনি বলেন যে এগুলো প্রায়শ "একই আভ্যন্তরীণ লোকদের দ্বারা চিত্রগ্রহণ, সঙ্গীত রচনা এবং সম্পাদনা" করা হয়। তার নিজস্ব উল্লেখিত চলচ্চিত্রের মধ্যে রয়েছে ফ্রুটভ্যাল স্টেশন (২০১৩)-এর চিত্রগ্রাহক রেচেল মরিসন-এর পাশাপাশি প্রযোজনা পরিকল্পক হ্যানা বিচলার এবং সুরকার লুডউইগ গোরানসং, যারা উভয়ই কুগলার-এর সাথে ফ্রুটভ্যাল স্টেশন এবং ক্রিড-এ কাজ করেন।  কুগলার অনুভব করেন যে ব্ল্যাক প্যান্থার একটি বিশেষ চলচ্চিত্র হবে এবং একই সময়ে, তবুও এমসিইউ-এর সর্বোপরি দীর্ঘকালীন কাহিনীর সাথে মানানসই হবে।
এপ্রিল ২০১৬-এ, ফাইগি বলেন যে কুগলার পাণ্ডুলিপিটির জন্য কোল-এর সাথে কাজ করছেন এবং চিত্রগ্রহণ ২০১৭-এর শুরুর দিকে আরম্ভ হবে। তিনি আরও যোগ করেন যে চলচ্চিত্রটি হবে "প্রাথমিকভাবে আফ্রিকান-আমেরিকান অভিনয়শিল্পী[দের]" একটি দলকে বৈশিষ্ট্য করা প্রথম মার্ভেল স্টুডিওজ দ্বারা প্রযোজিত চলচ্চিত্র: লুপিটা ইয়ংও শীঘ্রই টি'চালা-র প্রেমিকা হিসেবে অভিনয়ের জন্য কথাবার্তা করেন এবং ফ্রুটভ্যাল স্টেশন এবং ক্রিড-এ কুগলার-এর সাথে কাজ করার পর, মাইকেল বি. জর্ডান একটি অপ্রকাশিত ভূমিকায় চলচ্চিত্রটিতে যোগদান করেন। চলচ্চিত্রটির একজন প্রযোজক হিসেবে দ্বায়িত্ব পালন করার পর, নেট মুর মে-এর শেষের দিকে উল্লেখ করেন যে চিত্রগ্রহণ জর্জিয়ার আটলান্টায় ঘটবে, যার সাথে মার্ভেল "স্পষ্টভাবে আফ্রিকায় চিত্রগ্রহণের অনুসন্ধান করছে"।
স্যান ডিয়েগো কমিক-কন ২০১৬-এ, ইয়ংও-কে নাকিয়া হিসেবে চলচ্চিত্রটির জন্য নিশ্চিত করা হয় এবং একই সময়ে, জর্ডান-কে এরিক কিলমঙ্গার-এর ভূমিকায় প্রকাশ করা হয়। এছাড়াও, ডানাই গুরিরা-কে ওকোয়ে হিসেবে ঘোষণা দেওয়া হয়। কুগলার নিশ্চিত করেন যে জানুয়ারি ২০১৭-এ চিত্রগ্রহণ আরম্ভ হবে। অধিকতর অভিনয়শিল্পী নির্বাচন ঘটে সেপ্টেম্বর ২০১৬ থেকে চিত্রগ্রহণের শুরুর সময় পর্যন্ত, যার সাথে এম'বাকু হিসেবে উইনস্টন ডুক (ভূমিকাটির জন্য আবার দ্বিতীয় ইয়াহিয়া আবদুল-মতিন পরীক্ষা দেন); ঝুরি হিসেবে ফরেস্ট হুইটেকার; ও'কাবি হিসেবে ড্যানিয়েল কালুইয়া; টি'চালা-র মা, র‌্যামন্ডা হিসেবে অ্যাঞ্জেলা ব্যাসেট; এন'জবু হিসেবে স্টার্লিন কে. ব্রাউন; এবং লেটিটিয়া রাইট-কে একটি অপ্রকাশিত ভূমিকায় নির্বাচন করা হয়। ক্যাপ্টেন অ্যামেরিকা: সিভিল ওয়ার থেকে এয়ো-এর ভূমিকায় ফ্লরেন্স কাসুম্বা-র পুনরাবৃত্তি করার তথ্য প্রকাশিত হয়। দ্বি-বর্ণ এবং হালকা ত্বকযুক্ত অভিনেত্রী, আমান্ডলা স্টেনবার্গ-কে চলচ্চিত্রটির একটি ভূমিকার জন্য বিবেচনা করা হয়, কিন্তু একজন শ্যামবর্ণের ত্বকযুক্ত অভিনয়শিল্পীর স্থান গ্রহণ করার স্বস্তি বোধ করেননি। তিনি ভূমিকাটিকে হস্তান্তর করাকে "খুবই প্রতিদ্বন্দ্বিতামূলক" হিসেবে ব্যাখ্যা করেন। জানুয়ারি ২০১৭-এর সময়ে, মার্ভেল ক্যালিফোর্নিয়ার ওকল্যান্ড-ভিত্তিক জনসাধারণের পরিবহন সংস্থা এসি ট্র্যান্সিট থেকে তাদের লোগো চলচ্চিত্রের প্রারম্ভিক স্মৃতিচারণ-দৃশ্যের ধারাবাহিকে ব্যবহারের জন্য অনুমতি অর্জন করে। কুগলার উল্লেখিত অঞ্চলে বড় হয়ে ওঠে বলেই পরিবেশটিকে বেঁচে নেওয়া হয়।
লিখন
thumb|left|upright|কুগলার ২০১৬ স্যান ডিয়েগো কমিক-কন আন্তর্জাতিক-এ ব্ল্যাক প্যান্থার প্রচার করছেন। উৎপাদন কর্মীদলটি টা-ন্যাহাসাই কোস এর ব্ল্যাক প্যান্থার-এর উপর চালনা থেকে অনুপ্রাণিত হয় এবং কোস কমিকটি সেই একই সময়ে লিখেন যখন চলচ্চিত্রটির কাজ চলছিল। এই বিশেষ অনুপ্রেরণার কারণ ছিল কোস-এর কবিসুলভ সংলাপ, ব্রায়ান স্টেলফ্রিজ-এর চিত্রশিল্প এবং "কিছু প্রশ্ন যা এটি জিজ্ঞাসা করছিল"। তাছাড়াও, চলচ্চিত্রটি জ্যাক কার্বি, ক্রিস্টোফার প্রিস্ট (যা কুগলার অনুভব করেন চলচ্চিত্রটিকে সবচেয়ে বেশি প্রভাবিত করে), জনাথান হিকম্যান এবং হুডলিন-এর কমিক চালনার থেকে অনুপ্রাণিত হয়। চলচ্চিত্রের জন্য চরিত্রগুলোকে চলচ্চিত্রের কাহিনীর জন্য কাজ করে এমন চরিত্রগুলোকে কমিক্স থেকে বাছাই করা হয়। ডোরা মিলাজি-র আচারানুষ্ঠানপূর্ণ বিবাহের বাগ্দান অংশটিকে চলচ্চিত্রের জন্য কমিক্স থেকে অভিযোজন করা হয়নি। প্রিস্ট-এর চালনায় টি'চালা-র ক্রেভেন-এর সাথে লড়াই করার দৃশ্যের কারণে, প্রাথমিক পর্যায় কুগলার আশা করেছিলেন স্পাইডার-ম্যান খলনায়ক ক্রেভেন দ্য হান্টার-কে যোগ করার, কিন্তু চরিত্রটির অধিকার লভ্য ছিল না। ডোনাল্ড গ্লোভার এবং তার ভাই স্টিফেন পাণ্ডুলিপিটির একটি প্রাথমিক খড়সায় কিছু ক্ষুদ্রতর অবদান দেন, যার ফলাফল ছিল টি'চালা এবং তার ছোট বোন শুরি-র মাঝে সম্পর্কটির উন্নয়ন। মুর উল্লেখ করেন যে একটি প্রাথমিক পাণ্ডুলিপিটিতে "পৃথিবীতে আফ্রিকান এবং আমেরিকান-আফ্রিকান হওয়ার মানে কি [তা] একটু বেশি" অনুসন্ধান করার জন্য ওয়াকান্ডার বাহিরে আরও বেশি দৃশ্য ছিল এবং আশা করেন এগুলো যেন একটি অনুবর্তী চলচ্চিত্রে পুনরায় পরিদর্শন করা হয়, বিশেষভাবে একটি "খুবই অসাধারণ" দৃশ্যের ধারাবাহিক যা বাতিল করার পূর্বে স্টোরিবোর্ড করা হয়।
ফাইগি ব্ল্যাক প্যান্থার-কে "একটি বড় ভূরাজনৈতিক মারপিঠধর্মী রোমাঞ্চকর" চলচ্চিত্র হিসেবে ব্যাখ্যা করেন যা পরিবার এবং টি'চালা-র রাজা হওয়া শেখার উপর কেন্দ্রিত, যার সাথে সিভিল ওয়ার টি'চালা-র নৈতিকতার ভিত্তি স্থাপন করে এবং ভূরাজনৈতিক ভূদৃশ্য স্থাপন করে যে টি'চালা-কে ওয়াকান্ডায় পুনঃভ্রমণের সাথে মুখোমুখি হতে হবে। মুর চলচ্চিত্রটির রাজনীতি এবং কৌতুকরসবোধকে ক্যাপ্টেন অ্যামেরিকা: দ্য উইন্টার সোলজার (২০১৪)-এর সাথে তুলনা করে, এই বলে যে পূববর্তী চলচ্চিত্রটি হবে সহজাত কিন্তু "আচার-উপদেশজনক" নয় এবং অনুবর্তীটি গার্ডিয়্যান্স অফ দ্য গ্যালাক্সি (২০১৪) এবং অ্যান্ট-ম্যান (২০১৫)-এর পদক্ষেপগুলোকে এড়িয়ে চলবে। তাছাড়াও, তিনি বলেন "আন্তর্জাতিক গোয়েন্দাগিরির পৃথিবীর কেন্দ্রিত [একটি] বড় অপের্রাসংক্রান্ত পারিবারিক নাটক" হিসেবে চলচ্চিত্রটি হবে দ্য গডফাদার (১৯৭২) এবং জেমস বন্ড চলচ্চিত্রগুলোর একটি সমন্বয়। কুগলার ১৯৭০-এর দশক থেকে ফ্রান্সিস ফোর্ড কোপলা-র কাজগুলোর মতো সেই দশকের চলচ্চিত্রগুলো পাশাপাশি অপরাধ কল্পকাহিনি দ্বারা প্রভাবিত ছিলেন। তিনি আবার অনুপ্রেরণার জন্য আ প্রফেট (২০০৯) চলচ্চিত্রটি দেখেন। ফাইগি চলচ্চিত্রটির কাহিনিটিকে "সাংস্কৃতিকভাবে সম্পর্কিত চিন্তাতে পরিপূর্ণ" বলেন, যার সাথে বোজম্যান ইঙ্গিত করেন যে চলচ্চিত্রে "টেনে" নেওয়ার মতো বারাক ওবামা-র পর ডোনাল্ড ট্রাম্প-এর মার্কিন যুক্তরাষ্ট্রের রাষ্ট্রপতি হয়ে ওঠার সমান্তরাল ছিল। যদিও, ফাইগি যোগ করেন যে "এইগুলো হলো সেই কথোপকথন যেগুলো আমরা দুই বছর আগে বলেছিলাম কারণ এগুলো হলো কমিক্সে থাকা কাহিনি।" মুর বলেন চলচ্চিত্রটি অন্যান্য এমসিইউ চলচ্চিত্রের কাহিনির উপর নির্ভর করে না, কিন্তু এটি অগ্রবর্তী চলিত বৃহত্তর এমসিইউ-কে প্রভাব করে, যার সাথে ফাইগি উল্লেখ করেন চলচ্চিত্র ছিল অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এর মাঝে "একটি খুবই গুরুত্বপূর্ণ" অংশ। সিভিল ওয়ার ওয়াকান্ডান ভাষাটিকে উপস্থাপন করে, যা খোসা ভাষার উপর ভিত্তি করা এবং বোজম্যান ভাষাটি জন কানি থেকে শেখেন যিনি টি'চালা-র বাবা রাজা টি'চাকা-র ভূমিকায় অভিনয় করেন।
পরিকল্পনা
"এমন সময় যখন আফ্রিকান-আমেরিকান জনগণ তাদের পরিচয়কে সত্যাপন করছে এবং সমালোচনা ও অমানবীকরণকে মোকাবেলা করছে" একটি কৃষ্ণাঙ্গ সুপারহিরোকে তুলে ধরার জন্য কোল চলচ্চিত্রটিকে একটি ঐতিহাসিক সুযোগ বলে ডাকেন। আফ্রিকার বাস্তব সংস্কৃতিকে চলচ্চিত্রে ভিত্তি করে দেখানো ছিল খুবই গুরুত্বপূর্ণ, যার সাথে চলচ্চিত্র নির্মাতারা ওয়াকান্ডার অবস্থান কি রকম হওয়া উচিত নিয়ে আফ্রিকার সেই অঞ্চলের বিশেষজ্ঞদের পরমার্শ নেন। এই সিদ্ধান্তটি চলচ্চিত্রটিকে "প্রথমে বাস্তবতায় এবং তারপর সেখান থেকে গড়ে" তোলাতে ভিত্তি করে বানাতে সাহায্য করে। ওয়াকান্ডার জন্য কুগলার-এর কল্পনাটি দক্ষিণ আফ্রিকান দেশ লেসোথো থেকে অনুপ্রাণিত, একটি দেশ যা ঐতিহাসিকভাবে থেকে যায় "একটি পরিবেষ্টিত [অঞ্চল হিসেবে], এটির ভূখণ্ডের কারণে এটির স্বাধীনতা রক্ষা করতে সক্ষম" এবং শুধুমাত্র সল্পমাত্রায় ইংরেজ দ্বারা উপনিবেশিত; এছাড়াও, চলচ্চিত্রটিতে দেশটির ঐতিহাসিক কম্বলগুলোকে দেখানো হয়। কুগলার শুধুমাত্র ওয়াকান্ডায় লভ্য ভাইব্রেনিয়াম-এর বিরলতাকে শুধুমাত্র কঙ্গো-তে পাওয়া বাস্তব জীবনের ধাতব কোলট্যান-এর সাথে তুলনা করেন। তিনি ওয়াকান্ডাকে কয়েক সংখ্যক গোষ্ঠীর সাথে একটি সম্পূর্ণ দেশের মতো বোধ করাতে চেয়েছিলেন এবং একটি প্রকল্প বই তৈরি করেন যেখানে পরিকল্পনার প্রক্রিয়াকে পরিচালনা করার জন্য প্রত্যেকটি ওয়াকান্ডান গোষ্ঠী সমন্ধে বিস্তারিত বিশদ রয়েছে। নকল নয় এমন একটি আধুনিক দৃশ্যমান তৈরি করার জন্য বিশেষ যত্ন নেওয়া হয় এবং জ্যাক কার্বি-র কিছুর কমিক নকশা আবির্ভূত হয়।
মঞ্চগুলো
বিচলার কমিক নকশাগুলোকে সম্মান দিতে চেয়েছিলেন, কিন্তু উগান্ডা, রুয়ান্ডা, বুরুন্ডি, কঙ্গো কিনসাসা এবং ইথিওপিয়ার পাশাপাশি যাহা হাদিদ-এর নকশা থেকে অনুপ্রাণিত হয়ে, গবেষণাকে সাহারা-নিম্ন আফ্রিকার উপর কেন্দ্রীভূত করে শূন্যস্থানটি পূরণ করেন। মুর এই অগ্রসরটিকে আফ্রিকার প্রতি একটি প্রেমপত্র হিসেবে ব্যাখ্যা করেন। বিচলার বিদ্যমান গোষ্ঠীগুলোর স্থাপত্যশিল্প দেখেন এবং তারপর যদি ওয়াকান্ডার উপনিবেশ স্থাপিত হতো এই চিন্তার বদলে প্রযুক্তিটিকে স্বাভাবিকভাবে উন্নত করার চেষ্টা করেন। শক্তির প্রেরণ করে চিহ্নিত করা বৃত্তাকার নকশাগুলো ছিল চলচ্চিত্রটি জুড়ে একটি গুরুত্বপূর্ণ বিষয়। চলচ্চিত্রে ওয়ারিয়ার ফলস, সিটি অফ দ্য ডেড এবং হল অফ কিংস-এর মতো প্রদর্শিত পুরাতন জায়গাগুলোকে আরও বেশি রাজধানী গোল্ডেন সিটি-র আধুনিক আফ্রো-পাঙ্ক এর সাথে সমান্তরালভাবে স্থাপন করা হয়। দক্ষিণ আফ্রিকায় ব্লাইড নদীর খাদের দৃশ্য থেকে অনুপ্রাণিত হয়ে, ওয়াকান্ডার আকাশচুম্বীর উপরে রন্ডাওয়েল অন্তর্ভুক্ত করা হয়।
বিচলার-এর মঞ্চগুলোর বেশিরভাগই আটলান্টার শব্দ মঞ্চে নির্মাণ করা হয়, যার মধ্যে রয়েছে গোষ্ঠীগত পরিষদ, শুরি-র পরিকল্পনার স্থান এবং রাজাদের হল। গোষ্ঠীগত পরিষদটির মঞ্চটি একটি কাঁচের মেঝে দিয়ে নির্মাণ করা যায় যার মধ্য দিয়ে একটি পুরাতন ক্ষর দেখা যেতে পারে। ওয়ারিয়র ফলস-এর জন্য বহির্মুখি মঞ্চটিকে আটলান্টার একটি উত্তর ব্যাকলটে নির্মাণ করা হয় এবং অরিবি জর্জ দ্বারা অনুপ্রাণিত। মঞ্চটি ছিল -এর, একটি উঁচু পুকুর এবং পরবর্তীতে  উঁচু খাড়া বাঁধের মুখ (যা চাক্ষুষ প্রভাবের সাথে  পর্যন্ত প্রসারিত করার জন্য পরিকল্পিত) দিয়ে তৈরি। বাঁধটির বিভিন্ন জায়গায় অতিরিক্তদের চড়ার জন্য অন্তর্গঠিত নকশা কৃত সুড়ঙ্গপথের একটি ক্রমের সাথে, বাঁধটির জন্য একটি কাঠামো শিল্পজাত স্টায়ারফোম থেকে হাত দিয়ে ভাস্কর্য করা। পরবর্তীতে  ফোম দিয়ে ঢাকা একটি কাঠামোকে অরিবি জর্জে খুঁজে পাওয়া পাথরগুলোর সাথে মিল রেখে ভাস্কর্য করা হয়। পুকুরটি ছয়টি বিশালাকার দমকল ব্যবহার করে পূরণ করা হয়, নিচের স্তরের উপরে একটি জলপ্রপাত তৈরি করার জন্য। পুকুরটির ভিত্তিটি ছিল প্যাডিং দিয়ে তৈরি যাতে চমকবাজিগুলো সহজেই মঞ্চের উপর করা যেতে পারে, কিন্তু নকশা করা হয় পাথরের মতো দেখতে এবং যথেষ্ট আকর্ষণ আছে যাতে অভিনেতারা জল থেকে না পড়ে যায়। মঞ্চটিকে সম্পূর্ণ করতে চার মাস সময় লাগে এবং চিত্রগ্রহণের দুই সপ্তাহের জন্য ব্যবহার করা হয়।
পরিচ্ছদ
পরিচ্ছদ নকশাকার রুথ ই. কার্টার তার নকশায় মাসাই, হিম্বা, ডগন, বাসুটু, টুয়ারেগ, টুরকানা, খোসা, জুলু, শুরি এবং ডিঙ্কা সম্প্রদায়দের উল্লেখ করেন। তিনি আবার জাপানি নকশাকার ইজেই মিয়াকে, ফরাসি নকশাকার ইভ সন্ত লরেন্ট এবং মার্কিন নকশাকার ডনা ক্যারান দ্বারা উপযুক্ত কাজগুলোকে পরখ করেন। অ্যাঞ্জেলা ব্যাসেট-এর পরিচ্ছদের জন্য উইনি ম্যান্ডেলা কার্টার-কে অনুপ্রেরণা দেন।
ডোরা মিলাজি-র পরিচ্ছদগুলো বিভিন্ন সংস্কৃতিকে প্রতিরুপ করার জন্য প্রাথমিকভাবে লাল রং ব্যবহার করা হয় এবং পরিচ্ছদে রয়েছে গুটিকাযুক্ত ট্যাবার্ডস যা এক ধরনের তাবিজকে বৈশিষ্ট্য করে যা মা থেকে মেয়েকে দেওয়া হয়। কার্টার "স্নানের পোশাকে মেয়ে"-দের দৃষ্টিপাতটিকে এড়িয়ে যেতে চেয়েছেন এবং পরিবর্তে ডোরা মিলাজি-দের সম্পূর্ণ কবচ পরিচ্ছদ তৈরি করে যা তাদের যুদ্ধের জন্য কার্যকরীভাবে দরকার হবে। তাছাড়াও, তিনি অভিনয়শিল্পীদের চমকবাজির কাজগুলোকে বিবেচনায় রাখেন। উচ্চ-পদস্থ চাক্ষুষ উন্নয়ন অঙ্কনশিল্পী অ্যান্থনি ফ্রান্সিসকো উল্লেখ করেন যে ডোরা মিলাজি-র পরিচ্ছদগুলো ৮০ শতাংশ মাসাই, ৫ শতাংশ সামুরাই, ৫ শতাংশ নিনজা এবং ৫ শতাংশ ফিলিপাইনের ইফুগাও সম্প্রদায়ের উপর ভিত্তি করে নির্মিত। হাত বন্ধনী এবং গলার আঙটিগুলো ছিল দক্ষিণ এন্দেবিলি সম্প্রদায়ের একটি তথ্যসূত্র এবং তাদের দৈহিক উচ্চতা চিহ্নিত করে। উদাহরণসরূপ, সার্বিক ওকোয়ে স্বর্ণের বন্ধনী ও আঙটি পরিধন করেন এবং একই সময়ে, অন্যান্য ডোরা মিলাজি রৌপ্যবর্ণের পরিধন করে।
টি'চালা-র জন্য পরিচ্ছদগুলো রাজা এবং সামরিক বাহিনীর প্রধান হিসেবে তার ভূমিকাটিকে চিহ্নিত করে এবং তার পরিচ্ছদের মধ্যে রয়েছে মিলিত সামরিক বাহিনীর বুটজুতার সাথে একটি কেন্টে কাপড়। এছাড়াও, কার্টার বিভিন্ন গোষ্ঠীর জন্য আলাদা রঙ এবং নিদর্শন ব্যবহার করেন। উদাহরণসরূপ, শুরিদের উপর ভিত্তি করে নদী গোষ্ঠীর জন্য সবুজ রঙের খোসা; সীমান্ত গোষ্ঠীর জন্য নীল রঙের কাঠ; ব্ল্যাক প্যান্থার এবং রাজপ্রাসাদের জন্য রাজকীয় বেগুনি সাথে কালো রঙ; ব্যবসায়ী গোষ্ঠীর জন্য টুয়ারেগদের চিহ্নিত করা প্লাম এবং বেগুনি রঙ; এবং খননকারী গোষ্ঠীর জন্য হিম্বাদের দ্বারা অনুপ্রাণিত গৈরিক রঙ। ওয়াকান্ডায় প্রত্যেক পাঁচজনের মধ্যে তিনজনই খালি পায়ে থাকে। ওয়াকান্ডানরা দেশের বাহিরে "সাধারণ" কাপড় পরিধন করে, যার সাথে তাদের পরিচ্ছদের রঙের সাথে সামঞ্জস্য রাখে। সর্বোপরি, কার্টার অঙ্কনশিল্পী, নকশাকার, ছাঁচ প্রস্তুতকারক, পোশাক রঁজক, গহনা প্রস্তুতকারক এবং আরও অনেকের "একটি বাহিনী"-র সাথে কাজ করে চলচ্চিত্রের জন্য ৭০০টি পরিচ্ছদ তৈরি করেন।
চুলশৈলী বিভাগের প্রধান ক্যামিল ফ্রেন্ড ঐতিহ্যবাহী আফ্রিকান শিল্প, বস্ত্র, চুল এবং গঠন উল্লেখ করেন এবং তার নকশায় বর্তমান-দিনের প্রাকৃতিক চুল নড়াচড়ার। ফ্রেন্ড "রেশমি সুতা, লক্স এবং পেঁচ" ব্যবহার করে অভিনয়শিল্পীদের চুল প্রাকৃতিক রাখতে চেষ্টা করেন এবং যখন দরকার হয়, তখন সম্প্রসারণ ও উপকেশ। কার্টার-এর সঙ্গে, ফ্রেন্ড প্রত্যেকের নিজেদের শনাক্তযোগ্য সৌন্দর্যবোধবিশিষ্ট প্রদান করে প্রত্যেকটি গোষ্ঠীকে নকশা কৃত করেন, যেমন জাবারি গোষ্ঠীর সেনেগালী যোদ্ধাদের দ্বারা অনুপ্রাণিত "খুবই সোজা, পরিষ্কার রেখা"-র সাথে চুল এবং যুদ্ধ-অঙ্কিত বিবরণ থাকা।
চিত্রগ্রহণ
চিত্রগ্রহণ শুরুর কিছু সময়ের মাঝে, কানি-র ছেলে আতানওয়া বলেন যে টি'চাকা-র ভূমিকায় অভিনয়ের মাধ্যমে তিনি তার বাবার সাথে চলচ্চিত্রে আবির্ভূত হবেন। একইসময়ে, মার্টিন ফ্রিম্যান প্রকাশ করেন তিনি এভারেট কে. রস হিসেবে তার ভূমিকায় পুনরাবৃত্তি করবেন। মার্ভেল ঘোষণা দেয় যে প্রযোজনা জানুয়ারি ২৬-এ চলছিল এবং ফ্রিম্যান, রাইট এবং জন কানি-র নির্বাচন নিশ্চিত করে। অধিকতর প্রকাশ করা হয় যে অ্যান্ডি সার্কিস অ্যাভেঞ্জার্স: এজ অব আলট্রন থেকে ইউলিসিস ক্ল-এর ভূমিকায় পুনরাবৃত্তি করবেন। আতানওয়া তার বাবার অভিনীত চরিত্রের একটি অল্পবয়স্ক সংস্করণের অভিনয় করেন এবং চিত্রগ্রহণের সময় একজন সাংস্কৃতিক পরামর্শকারী হিসেবে পরিবেশন করেন। উপভাষার প্রশিক্ষক বেথ ম্যাকগোয়েআর "ওয়াকান্ডান উচ্চারণভঙ্গি" ব্যবহারকারী বহুসংখ্যক অভিনেতাদের মাঝে ধারাবাহিকতা নিশ্চিত করার জন্য কাজ করেন।  জর্ডান মূল অভিনয়শিল্পীদের বাকিদের চেয়ে প্রযোজনায় পরবর্তীকালে যোগদান করেন। তিনি অনুভব করেন যে এটি তার অভিনয়ে সাহায্য করে, যেহেতু তার চরিত্রটি অন্যান্য চরিত্র থেকে ভিন্ন এবং তাদের সাথে দ্বন্দে ছিল। এই কারণে, জর্ডান সেটে থাকা সময়ে কথাটি তার নিজের মধ্যে রাখেন। যেহেতু ব্ল্যাক প্যান্থার এবং অ্যাভেঞ্জার্স: ইনফিনিটি ওয়ার একই সাথে আটলান্টায় চিত্রগ্রহণ করা হচ্ছিল, উভয় প্রযোজনার দল চলচ্চিত্রে ওয়াকান্ডার একটি সমন্বিত উপস্থাপনাকে নিশ্চিত করার জন্য একত্রে কাজ করে, যেহেতু আবার দেশটি ইনফিনিটি ওয়ার-এ বৃহত্তর ভূমিকা পালন করে।
চলচ্চিত্র সম্পাদনা
ব্ল্যাক প্যান্থার মাইকেল পি. শভার এবং ডেবি বার্ম্যান দ্বারা সম্পাদনা করা হয়, যার সাথে শভার চিত্রগ্রহণের সময়ে মঞ্চের পাশাপাশি আটলান্টা-র প্রযোজনা প্রতিষ্ঠানের কাছের একটি সম্পাদনার অনুচরবর্গে সময় ব্যয় করেন। মার্ভেল-এর স্পাইডার-ম্যান: হোমকামিং (২০১৭) কাজ সম্পূর্ণ করার দুই সপ্তাহ পরে, বার্ম্যান একটি পরিচালকের সংস্করণ প্রযোজিত হওয়ার পরবর্তীতে চলচ্চিত্রটিতে যোগদান করেন। এর কারণ ছিল কুগলার তার চলচ্চিত্র সম্পাদনা করতে উভয় পুরুষ এবং মহিলা সম্পাদক চেয়েছিলেন। বার্ম্যান বিশ্বাস করেন যে তাকে মার্ভেল দ্বারা নির্বাচন করা হয় কারণ তিনি হলেন একজন দক্ষিণ আফ্রিকান এবং সিভিল ওয়ার-এ এই চলচ্চিত্রের মুখ্য চরিত্রটিকে প্রথমবারের জন্য দেখার পর হোমকামিং-এর জন্য সম্পাদনার প্রক্রিয়ার চলাকালে তার ব্ল্যাক প্যান্থার-এ কৌতূহল প্রকাশ করেন। শভার বলেন যে তাদের সম্পাদনার বেশিরভাগ সময়ই আলোচনায় ব্যয় হয় যে কীভাবে তাদের কাজ দর্শকদের উপর প্রভাব ফেলছিল। উদাহরণসরূপ, শভার অনুভব করেন যে প্রথম ওয়ারিয়ার ফলস-এর লড়াইয়ের প্রাথমিক সংস্করণ "আকর্ষণহীন" বোধ হয় এবং যোদ্ধাদের সামনে-পিছনে হওয়া অনুকরণ করার জন্য কুগলার-এর সাথে ক্রিড-এ তার শেখা কৌশলগুলো ব্যবহার করে সামনে-পিছনে নাড়িয়ে চাড়িয়ে সম্পাদনা করেন। তিনি আরও বোধ করেন যে লড়াইটির সময়ে মানুষের ভিড়ের প্রতিক্রিয়ার শট যোগ করলে লড়াইয়ের শেষে টি'চালা-র বিজয় গুরুত্ব বেড়ে যাবে। অন্তিম লড়াইয়ের কাজের সময়ে, বার্ম্যান কুগলার-এর কাছে লক্ষ্য করে দেখান যে মহিলাদের দ্বারা চালিত ডোরা মিলাজি সকল জাবারি পুরুষদের দ্বারা উদ্ধার হয়, যা বার্ম্যান বোধ করেন সেই মুহূর্তে মহিলা চরিত্রদের চালিত করার আলোকপাত ক্ষতিসাধন করে। কুগলার রাজি হন এবং পরবর্তীকালে, বাড়তি চিত্রগ্রহণে সময়কালে দৃশ্যটিতে মহিলা জাবারি যোদ্ধা যোগ করেন, যার মধ্যে ছিল দৃশ্যটিতে থাকা প্রথম পর্দায় দেখানো জাবারি যোদ্ধা। বার্ম্যান বোধ করেন যে এটি ছিল একটি গুরুত্বপূর্ণ পরিবর্তন যা সম্ভব হতো না যদি পুরুষরা চলচ্চিত্রটি সম্পাদনা করতো।
যেহেতু জানুয়ারি ২০১৮-এ কুগলার দ্বারা প্রথম ইঙ্গিত করা হয়, চলচ্চিত্রে দুইটি অনুবর্তী-স্বীকৃতি দৃশ্য রয়েছে: প্রথমটিতে টি'চালা-র ইউনাইটেড নেশন-এ বক্তৃতা দেওয়া এবং অন্যটিতে সেবাস্টিয়্যান স্ট্যান-এর বাকি বার্ন্স হিসেবে তার ভূমিকায় পুনরাবৃত্তি করা। প্রথম দৃশ্যটি প্রথম থেকেই চলচ্চিত্রের মূল সম্পাদনার অংশ হওয়ার জন্য পরিকল্পিত ছিল, কিন্তু স্বীকৃতির দৃশ্যটির সাথে স্থানান্তর হয় যাতে চলচ্চিত্রটি ওকল্যাণ্ড-এ শেষ হতে পারে, যেখান থেকে এটি শুরু হয়েছিল। কুগলার বোধ করেন যে এই ভারসাম্যটি গুরুত্বপূর্ণ ছিল। দৃশ্যটিতে টি'চালা বলে "মূর্খতা বাঁধ বানায়, অন্যদিকে জ্ঞানসম্পন্ন সেতু বানায়।" কিছু লোক অনুভব করে যে এটি ছিল ডোনাল্ড ট্রাম্পের রাষ্ট্রপতিত্বের রাজনৈতিক জলবায়ুর একটি তথ্যোল্লেখ, কিন্তু কুগলার বলেন যে লাইনটি ট্রাম্প-এর নির্বাচনের পূর্বে যোগ করা হয় এবং শুধুমাত্র একটি আফ্রিকান প্রবাদ ছিল তার স্ত্রী খুঁজে বের করেন। দৃশ্যটির সাথে তার উদ্দেশ্য ছিল টি'চালা-কে একটি পরিচিত বাস্তব-জীবনের পরিবেশে একজন বাস্তব ব্যক্তির মতো বানিয়ে দর্শকদের অনুপ্রাণিত করা, একইরকমে যেভাবে টনি স্টার্ক-কে আয়রন ম্যান (২০০৮)-এ ব্যবহার করা হয়। কুগলার অন্যান্য চলচ্চিত্রের সাথে সংযোগ বৈশিষ্ট্য না করতে মার্ভেল দ্বারা বাধ্য হননি, কিন্তু এই তথ্যে কৌতুহল ছিলেন বার্ন্স সেই সময়ে ওয়াকান্ডায় ছিল (যেভাবে সিভিল ওয়ার-এর শেষে দেখানো হয়) কারণ দর্শকদের জন্য এটি আনন্দময় হবে। তিনি অনুভব করেননি যে চরিত্রটি চলচ্চিত্রের মূল কাহিনিতে মানানসই হবে, কিন্তু আবার অনুভব করেন যে একটি অন্তিম-স্বীকৃতি দৃশ্য উপযুক্ত হবে।
চাক্ষুষ প্রভাব
thumb|ইন্ডাস্ট্রিয়াল লাইট এন্ড ম্যাজিক কর্তৃক প্রিভিজ্যুয়ালাইজেশন (উপর) এবং ওয়াকান্ডার সম্পূর্ণ চাক্ষুষ প্রভাবযুক্ত শট (নিচ) চলচ্চিত্রের চাক্ষুষ প্রভাব ভারচুয়োস, স্টিরিও এবং স্ক্যানলাইন ভিএফএক্স থেকে সাহায্যের সাথে ইন্ডাস্ট্রিয়াল লাইট এন্ড ম্যাজিক (আইএলএম); ডাবাল নেগেটিভ; লুমা পিকচার্স; ম্যাম্যাল স্টুডিওজ; মেথড স্টুডিওজ; পার্সেপশন; রাইস ভিজ্যুয়াল এফেক্টস; টর্ম স্টুডিওজ; ট্রিকস্টার; ক্যান্টিনা ক্রিয়েটিভ; লোলা ভিএফএক্স; ক্যাপিটাল টি; এক্সেপশনাল মাইন্ডস; টেকনিকালার ভিএফএক্স; রোডিও ভিএফএক্স; ইমেজলুম ভিএফএক্স; এনিব্রেইন; মেথড পুনে; বট ভিএফএক্স; পিকস্টোন ইমেজেস; ফিউচারওয়ার্ক; ভারটিগো ভিজ্যুয়ালস; এফএক্স৩এক্স (FX3X); এবং ইয়েনিক্স থাইল্যান্ড কোম্পানি দ্বারা তৈরি হয়। ডিজিটাল ডোমেইন এবং দ্য থার্ড ফ্লোর দ্বারা প্রিভিজ্যুয়ালাইজেশন সম্পূর্ণ করা হয়।  জেফরি বম্যান চাক্ষুষ প্রভাবের কর্মকর্তা হিসেবে পরিবেশন করেন।
ব্ল্যাক প্যান্থার-কে অন্যান্য এমসিইউ চলচ্চিত্রের সাথে তুলনা করে, বম্যান উল্লেখ করেন যে চাক্ষুষ প্রভাবের বিভাগের প্রায়শ পারলৌকিক কল্পবৈজ্ঞানিক নকশা তৈরি করার সময় স্বাধীনভাবে নিয়ন্ত্রণে থাকে, কিন্তু চলচ্চিত্রটির আফ্রিকান সংস্কৃতি এবং ভূগোলের প্রতি নির্ভরযোগ্য হওয়ার চাহিদার কারণে বেশি নির্দিষ্ট হতে হয়। ওয়ারিয়ার ফলস-এর পরিবেশের জন্য, অ্যাম্পিথিয়েটার মতো দেখতে উঁচু খাড়াগুলোকে আধুনিক দর্শনকারী দ্বারা জনপূর্ণ করা হয় যা প্রত্যেক গোষ্ঠী এবং চরিত্রের জন্য কার্টার দ্বারা তৈরি যথাযথ পরিচ্ছদ নকশার কারণে মঞ্চের চারিদিকে সহজভাবে কপি-এন্ড-পেস্ট করা যায় না। পরিবর্তে, চাক্ষুষ প্রভাব বিভাগটিকে দৃশ্যের ধারাবাহিকটির জন্য আলাদা আলাদা করে প্রত্যেক আধুনিক অতিরিক্তদের মডেল তৈরির জন্য পরিচ্ছদ-পরিধনকারীদের সাথে কাজ করতে হয়। অধিকতর, পরীক্ষা-শ্রোতাদের টি'চাকা এবং টি'চালা-র উভয়ের ব্ল্যাক প্যান্থার হিসেবে দেখার পর শুরুর ধারাবাহিক-টিকে সমন্বয় করতে চাক্ষুষ প্রভাব ব্যবহার করা হয়। শিল্পীরা আধুনিকভাবে টি'চাকা-র দাড়িতে কিছুটা ধূসর রঙ এবং চরিত্রগুলোকে পৃথক করার জন্য তার বর্মে স্বর্ণবর্ণের উজ্জ্বলা যোগ করেন।
আইএমএল (ইন্ডাস্ট্রিয়াল লাইট এন্ড ম্যাজিক) ওয়াকান্ডার আধুনিক শহুরে পরিবেশগুলো তৈরি করার জন্য দায়ী ছিল। আইএমএল-এর ভিএফএক্স কর্মকর্তা ক্রেইগ হ্যাম্যাক এই কাজটিকে তার টুমরোল্যান্ড (২০১৫)-এর কাজের সাথে তুলনা করেন, কিন্তু তিনি উল্লেখ করেন যে অধিকতর দ্বন্দ্ব ছিল শুধুমাত্র একটি আধুনিক শহর তৈরি না করে সাংস্কৃতিক পর্যায়ে উপযুক্ত রাখা। তিনি ব্যাখ্যা করেন যে আফ্রিকান সংস্কৃতির কাছে আছে "জাগতিক উপাদান মানের পর্যাপ্ত পরিমাণ যে ব্যাপারগুলোকে একটি আধুনিক শহর হিসেবে নকশা করে বানানোটা কঠিন করে তুলে," যা সাধারণত অনেক লোহা এবং কাঁচ ব্যবহার করবে। আইএমএল বাস্তব জীবনের উদাহরণগুলো দেখে যা ছিল সিডনির ওয়ান সেন্ট্রাল পার্ক এবং কাম্পালার দ্য পিয়ার্ল অফ আফ্রিকা হোটেল কাম্পালা-এর মতো প্রাকৃতিক পরিবেশের সাথে মিশ্রিত আধুনিক স্থাপত্য, কিন্তু আবার আকাঙ্ক্ষিত দৃষ্টিপাত তৈরি করার জন্য মাঝে মাঝে "পদার্থবিদ্যার একটি যথাযথ বোধশক্তি ছাড়তে হয় এবং একটি চলচ্চিত্রের প্রতারণা দুনিয়ায় প্রবেশ করতে হয়"। তাছাড়াও, হ্যাম্যাক উগান্ডার স্থাপত্য দ্বারা অনুপ্রাণিত হয়, চলচ্চিত্রটির জন্য বায়বীয় দৃশ্যগুলো চিত্রগ্রাহণের সময়ে যেখানে তিনি তার সময় ব্যয় করেন। শহরটির জন্য ৬০,০০০টি একক ভবনকে নকশা এবং মডেল করা হয়, যা হ্যাম্যাক বলেন ছিল প্রথম জিনিস যাতে আইএমএল কাজ করা শুরু করে এবং আবার চলচ্চিত্রটি সম্পূর্ণ হওয়ার পর অন্তিম অন্তিম জিনিস। প্রযোজনার সময়ে অন্যান্য জিনিস যাতে আইএমএল কাজ করে, তার মধ্যে ছিল ভিতরের মঞ্চগুলোর জন্য মঞ্চ বিস্তার এবং নীল-পর্দার প্রতিস্থাপন এবং চলচ্চিত্রের জন্য দেখানো প্রথম গণ্ডার। টি'চালা-র পূর্বপুরুষদের ভূমির দৃশ্যগুলোর জন্য, আইএমএল একটি বাবলা গাছ এবং এনিমেটেড চিতাবাঘদের সহ একটি সম্পূর্ণ সিজি পরিবেশ ব্যবহার করে প্রাথমিক মঞ্চটিকে প্রতিস্থাপন করা হয়। দৃশ্যের আকাশটি ছিল মেরুজ্যোতির উপর ভিত্তি করা, যা দিনের বেলার দৃশ্যের জন্য অনুলিপি করার পূর্বে (যাতে এনিমেটরদের প্রভাবগুলোকে সদৃশ্য রাখার জন্য কঠোর পরিশ্রম করতে হয়) প্রথমের রাতের বেলার দৃশ্যের জন্য তৈরি করা হয়। আইএমএল আরও সমাধির দৃশ্যগুলোর জন্য চিত্রগ্রহণের সময়ে যাতে বোজম্যান শ্বাস ফেলতে পারেন তার জন্য অধিকতর বালু এবং যখন কিলমঙ্গার হৃদয়-আকৃতির ঔষধির পোড়ান তখন অধিকতর অগ্নিশিখা যোগ করে।
লুমা পিকচার্স বুসান গাড়ী তাড়ানোর দৃশ্য-ধারাবাহিকে বৈশিষ্ট্য করা গাড়িগুলোকে সিএডি মডেল এবং মঞ্চে থাকা গাড়িগুলো থেকে ভিত্তি করে আধুনিকভাবে তৈরি করে ধারাবাহিকটির উপর কাজ করে। একই গাড়ির একাধিক আধুনিক সংস্করণ তৈরি করা হয়, যাতে প্রযোজনায় আসল গাড়ি ব্যবহার এবং এগুলোর সাথে বহুসংখ্যক চমকবাজি করা যেতে পারে। এর সাথে, লুম পরবর্তীতে মুহূর্তগুলোকে উদ্দীপ্ত করার জন্য আধুনিক সংস্করণগুলো যোগ করে। এছাড়াও, লুমা ক্ল-এর কামান থেকে নিক্ষিপ্ত করা ধ্বনিতরঙ্গগুলো তৈরি করে এবং অন্যদিকে, স্ক্যানলাইন ভিএফএক্স লন্ডন জাদুঘর চুরির দৃশ্য-ধারাবাহিকের জন্য সার্কিস-এর বাম হাত আধুনিকভাবে মুছে দেয়। ওয়াকান্ডান প্রযুক্তিতে ভাইব্রেনিয়াম বালুর প্রভাবগুলোর উপর বহুসংখ্যক কোম্পানি কাজ করে, যার মধ্যে ছিল চলচ্চিত্রের শুরুর জন্য আইএলএম। পার্সেপশন চলচ্চিত্রে তাদের কাজে সাহায্যের জন্য ১৮ মাস বাস্তব-জীবনের প্রযুক্তি, বিস্ময় এবং চাক্ষুষ বিষয়ে গবেষণা করে। মধ্য-বায়ু হ্যাপটিক্স এবং ধ্বনিতাত্ত্বিক উত্তোলনের উদ্দেশ্যে, ভাইব্রেনিয়াম বালুর জন্য তাদের নকশাগুলো অতিস্বনক পরিণতকারীযন্ত্রের সাথে হওয়া গবেষণার উপর ভিত্তি করা। তারা তাদের এই গবেষণা ওয়াকান্ডান দ্বারা পরিধানকৃত কিমোয়ো গুটিকাতে প্রয়োগ করে এবং রাজকীয় টেলন ফাইটার-এ একটি কাজ করা ইন্টারফেস হিসেবে। পার্সেপশন আবার টেলন ফাইটার এবং শুরি-র গবেষণাগারের ঐতিহ্যবাহী প্রদর্শনের তৈরি করে। টেলন ফাইটার-টির জন্য, কোম্পানিটি "ওয়াকান্ডান প্রযুক্তির চিহ্নিত করার জন্য একটি বিচিত্র রঙের পাত উদ্ভাবন করার পাশাপাশি প্রদর্শিত তথ্যের লম্বন, গভীরতা এবং পরিমাণের সাথে পরীক্ষা করে"। শুরি-র গবেষণাগারে, পার্সেপশন তার পোশাকের সাথে সদৃশ রাখার জন্য দেওয়ালটির রঙটির সাথে খাপ খাওয়ায় এবং তার চিকিৎসার কক্ষটির জন্য "দেওয়ালে দেখা ষড়ভুজাকার নকশার প্রবর্তন করে [যা] আসলে এটিকে সমন্বিত প্যানেল হিসেবে প্রকাশ করে" যা "কম্পন এবং তরঙ্গায়িত" করে। এছাড়াও, কোম্পানিটি ন্যানো প্রযুক্তির সাথে ব্ল্যাক প্যান্থার-এর বর্মের কাজগুলো এবং "বর্মটিতে বিভিন্ন নকশাগুলোকে স্তর করার পাশাপাশি 'উপত্বক-সংক্রান্ত' লুমিনিসেন্ট উলকি অঙ্কন যোগ" করা এবং শুরি এবং টি'চালা-র সাথে ভার্চুয়াল গাড়ী তাড়ানোটি তৈরি করে। কোম্পানিটি আবার শুরুর পূর্বরঙ্গ তৈরি করে, যার সাথে অন্তিম সংস্করণটি স্টোর্ম ভিএফএক্স দ্বারা তৈরি করা হয়। এছাড়াও, পার্সেপশন প্রধান-অন্তিম শিরোনামের ধারাবাহিকটি তৈরি করে।
সঙ্গীত
স্ক্রিপটি পড়ার পর, সুরকার লুডউইগ গোরানসং চলচ্চিত্রটির জন্য অনুসন্ধানের উদ্দেশ্যে আফ্রিকায় যাওয়ার সিদ্ধান্ত নেন। তিনি এক মাস সেনেগাল-এ অতিবাহিত করেন, যেখানে তার ভ্রমণে সুরকার বাবা মাল-এর সাথে ঘুরে বেড়ান এবং পরবর্তীতে, তার সুরের "ভিত্তি" গঠন করার জন্য আঞ্চলিক সুরকারদের সাথে কয়েক সপ্তাহ ব্যয় করেন।  গোরানসং তার চরিত্র-সুরে ব্যবহারের জন্য বিশেষত টকিং ড্রাম এবং তাম্বিন বা ফুলা বাঁশির  পাশাপাশি পিতলের বাদ্যযন্ত্রের দিকে আকর্ষিত হন। নেট মুর গোরানসং-এর চলচ্চিত্রের সঙ্গীতকে সংজ্ঞায়িত করা কাজকে জেমস গান দ্বারা ব্যবহৃত গার্ডিয়্যান্স অফ দ্য গ্যালাক্সি চলচ্চিত্রগুলোতে সঙ্গীতের সাথে তুলনা করেন, যেখানে সুরকার মার্ভেল-কে তাদের সুবিধাজনক উপায় থেকে ভিন্নভাবে করেন।
কুগলার চেয়েছিলেন যে চলচ্চিত্রে কেন্ড্রিক লামারের মূল গানগুলোকে অন্তর্ভুক্ত করতে, যার কারণ ছিল তার "শিল্পীসুলভ চরিত্র-সুরগুলো যেগুলো আমরা চলচ্চিত্রে অন্বেষণ করি"। ক্রমানুসারে, লামার টপ ডাগ এন্টারটেইনমেন্ট-এর প্রতিষ্ঠাতা অ্যান্থনি টিফিথ-এর সাথে চলচ্চিত্রের সংযোজন করা সাউন্ডট্রেক, ব্ল্যাক প্যান্থার: দ্য অ্যালবাম-এর প্রযোজনা করে। সাউন্ডট্রকটিতে চলচ্চিত্রে শুনা গানগুলোর পাশাপাশি এটি থেকে অনুপ্রাণিত অন্যান্যগুলোকে বৈশিষ্ট্য করা হয়, যার সাথে অন্যান্য শিল্পীরা টপ ডাগ এন্টারটেইনমেন্ট-এর অধীনে "শীর্ষ-তালিকাভুক্ত নামগুলো"[র] অধিকাংশকে বৈশিষ্ট্য করা হয়। গোরানসং এই সাউন্ডট্রেকটির জন্য লামার এবং প্রযোজক সনওয়েভ-এর সাথে দলবদ্ধ হন। অ্যালবামটি থেকে জানুয়ারি থেকে ফেব্রুয়ারি ২০১৮-এর সময়কালে তিনটি একক-কে মুক্তি দেওয়া হয়: "অল দ্য স্টার্স", "কিংস'স ডেড" এবং "প্রে ফর মি"। ব্ল্যাক প্যান্থার: দ্য অ্যালবাম-কে ফেব্রুয়ারি ৯, ২০১৮-এ মুক্তি দেওয়া হয়। অন্যদিকে, গোরানসং-এর চলচ্চিত্র সুরের একটি সাউন্ডট্রেক-কে ফেব্রুয়ারি ১৬-এ মুক্তি দেওয়া হয়। গোরানসং-এর চলচ্চিত্র সুর থেকে পাঁচটি সুরের পুনর্মিশ্রণযুক্ত ব্ল্যাক প্যান্থার: ওয়াকান্ডা রিমিক্সিড" নামক একটি সম্প্রসারি প্লে-কে আগস্ট ১৬, ২০১৮-এ মুক্তি দেওয়া হয়। পুনর্মিশ্রণগুলোকে তৈরি করার জন্য গোরানসং বহুসংখ্যক অন্যান্য শিল্পীদের সাথে কাজ করেন।
বিপণন
এপ্রিল ২০১৭-এ, মার্ভেল একটি সাংবাদিক বৈঠক-এ চলচ্চিত্রের প্রাথমিক দৃশ্য এবং কল্পিত নকশাগুলোকে প্রকাশ করে। ভালচার.কম-এর কাইল বুক্যানান চলচ্চিত্রের ধারণশিল্প, পরিচ্ছদ, প্রযোজনা পরিকল্পনা এবং কৃষ্ণাঙ্গ অভিনয়শিল্পীদের সমন্ধে প্রশংসা করেন এবং বলেন "ব্ল্যাক প্যান্থার অন্যান্য মার্ভেল চলচ্চিত্রের মতো দেখতে মনে হয় না ... যদি এটা দেখে মনে হয় সুপারহিরো চলচ্চিত্রের ভবিষ্যৎ, তাহলে আমি রয়েছি।" প্রদর্শিত দৃশ্যগুলো ছিল মার্ভেল-এর প্রদর্শিত সর্বপ্রথম অসম্পূর্ণ ডেইলিস, যেখানে ফাইগি বলেন যে সম্পাদনা শুরু না করা সত্ত্বেও তারা দেখাতে চেয়েছিলেন "উচ্চ-শ্রেণীর অভিনয়শিল্পীদের যা আমাদের কাছে ছিল"। প্রথম টিজার ট্রেইলারের আগেই একটি পোস্টারকে মুক্তি দেওয়া হয়, যা ২০১৭ সালের এনবিএ-এর চূড়ান্ত পর্বের সময়কালে প্রথমবারের জন্য মুক্তি দেওয়া হয়। টুইটার-এ ভক্তরা অনুভব করে যে পোস্টারটি দুর্বলভাবে ফটোশপ করা হয় এবং এটিকে ব্ল্যাক প্যান্থার পার্টি-এর সহ-প্রতিষ্ঠাতা হিউই পি. নিউটন-এর বাস্তব-জীবনের ছবির সাথে তুলনা করে। ট্রেইলারটি পোস্টারটির থেকে অধিকতর ইতিবাচক প্রতিক্রিয়া লাভ করে, যার সাথে স্ল্যাসফিল্ম থেকে পিটার স্কিরেটা এটিকে অপ্রত্যাশিত ও সতেজকারক হিসেবে মনে করেন। একই সাথে, আইও৯-এর চার্লস পুলিয়াম-মুর এটিকে "আপনি যে রকম আশা করছিলেন সেই রকম প্রতি মুহূর্তে গম্ভীর" বলেন এবং আপরক্স থেকে অ্যান্ড্রু হাসব্যান্ড অনুভব করেন যে টিজারটি একান্তভাবে পুরো হোমকামিং প্রচারণাকে ছাড়িয়ে যায়। এটিকে ২৪ ঘণ্টার মধ্যে ৮ কোটি ৯০ লক্ষ্য বার দর্শন করা হয়, যা ৩,৪৯,০০০ উল্লেখ উৎপাদন করে (স্টার ওয়ার্স: দ্য লাস্ট জেডাই (২০১৭)-এর টিজার-এর দ্বারা গৃহীত পরিমাপের পরেই শুধুমাত্র দ্বিতীয় স্থান লাভ করে) এবং গেম ফোর-এর সময়কালীন "যোগাযোগ মাধ্যমে কথোপকথনে প্রভাব বিস্তার করে"। প্রতি কমস্কোর এবং এটির প্রিএক্ট পরিষেবায়, চলচ্চিত্রটি ছিল সপ্তাহের বাকি সময়ের বেশিরভাগ নতুন যোগাযোগ মাধ্যমে কথোপকথনের বিষয় এবং হোমকামিং-এর পরবর্তীতে, জুন ১৮-তে শেষ হওয়া সপ্তাহে দ্বিতীয়-সর্বোচ্চ।
thumb|left|(বাম:ডান) ২০১৭ সালের স্যান ডিয়েগো কমিক-কন এ নিয়ামক [[ক্রিস হার্ডউইক, ফাইগি, কুগলার এবং ব্ল্যাক প্যান্থার-এর সকল অভিনয়শিল্পী]] চলচ্চিত্র থেকে পোশাক-পরিচ্ছদগুলো ডি২৩ এক্সপো ২০১৭ এবং ২০১৭ সালের স্যান ডিয়েগো কমিক-কন -এ প্রদর্শন করা হয়, যেখানে দর্শকদের থেকে জয়জয়কারী-অবস্থায় কুগলার, বোজম্যান এবং অভিনয়শিল্পীদের অন্যান্য সদস্যরা উল্লেখ করা দ্বিতীয় অনুষ্ঠানটিতে চলচ্চিত্রের বিশেষ দৃশ্য উপস্থিত করা হয়। সেপ্টেম্বর-এ, কুগলার, গুরিরা এবং মুর কংগ্রেশনাল ব্ল্যাক ককাস ফাউন্ডেশন-এর বার্ষিক আইন-প্রণয়নকারী সম্মেলনের একটি সভায় অংশগ্রহণ করেন, যেখানে চলচ্চিত্র থেকে বিশেষ দৃশ্য দেখানো হয় এবং এটি ইতিবাচক প্রতিক্রিয়া অর্জন করে। অক্টোবর ১৬, ২০১৭-এ, একটি সম্পূর্ণ ট্রেইলার মুক্তি পায়। কলাইডার থেকে ডেভ ট্রামবোর ট্রেইলারটিকে চরিত্রটির "চরিত্রগত [একটি] সুস্পষ্ট অনুভূতি"-র জন্য প্রশংসা করেন। অন্যদিকে, ব্যামস্ম্যাকপো-এর ব্রেন্ডন ডে অনুভব করেন যে ট্রেইলারটি "সবকিছুই সঠিকভাবে করে"। রোলিং স্টোন-এর প্রতিবেদনের জন্য, ট্রে জনসন অনুভব করেন যে ট্রেইলারটি টি'চালা-কে "[জন] শ্যাফ্ট-এর আত্মবিশ্বাস, [বারাক] ওবামা-র আত্মসংযম এবং কানইয়ে ওয়েস্ট-এর উগ্রস্বভাবের আবেগপ্রবণতার সাথে কেউ একজন"। কিছু দিন পর, মার্ভেল কমিক্স আয়রন ম্যান-এর সময়কালীন ঘটা ব্ল্যাক প্যান্থার হিসেবে টি'চালা-র প্রথম অভিযানগুলোর মধ্যে একটির উপর কেন্দ্রিত একটি পূর্ববর্তী-সময়ের কমিক বই প্রকাশ করে। ২০১৮ চ্যাম্পিয়নশিপ খেলা-র জন্য ডিজনি দ্বারা প্রথম কলেজ ফুটবল প্লেঅফ জাতীয় চ্যাম্পিয়নশিপ-এর বিরতি-অনুষ্ঠান আয়োজন করা হয়, যেখানে কেন্ড্রিক লামার ব্ল্যাক প্যান্থার: দ্য অ্যালবাম-এর প্রচারণা এবং চলচ্চিত্রের টিকেট বিক্রি আরম্ভ করার জন্য পরিবেশন করেন।
ফেব্রুয়ারি ১২-এর সময়ে, বিশ্বব্যাপী ৫০ লক্ষ্য টুইটের সাথে ব্ল্যাক প্যান্থার ছিল ২০১৮ সালের সর্বোচ্চ-টুইট করা চলচ্চিত্র এবং মার্চের মধ্যবর্তী সময়ে, ৩ কোটি ৫ লক্ষ্যের সাথে এটি সর্বসময়ের সর্বোচ্চ-টুইট করা চলচ্চিত্র হয়ে ওঠে। যখন টুইটার-এ হ্যাশট্যাগ #BlackPanther ব্যবহার করা হয়, তখন একটি পরম্পরাগত ইমোজি আবির্ভূত হয়। নিউ ইয়র্ক ফ্যাশন উইক-এর সময়কালে, নকশাবিদ কুনি এ অক্স, ইকিরে জোন্স, টোম, সোফি টিয়ালে, ফিয়ার অফ গড, ক্রোম্যাট, লাকুয়ান স্মিথ "ওয়েলকাম টু ওয়াকান্ডা: ফ্যাশন ফর দ্য ব্ল্যাক প্যান্থার ইরা" নামক একটি অনুষ্ঠানের জন্য চলচ্চিত্র দ্বারা অনুপ্রাণিত প্রথারত নকশাগত নমুনা তৈরি করেন। চলচ্চিত্রটির জন্য মার্ভেল স্টুডিওজ লেক্সাস-এর সাথে অংশীদারত্ব গঠন করে, যার পরিণামে লেক্সাস এলসি-কে চলচ্চিত্রে প্রদর্শন করা হয়। এছাড়াও, এই অংশীদারত্বের ফলে ব্ল্যাক প্যান্থার: সোল অফ আ মেশিন নামক একটি চিত্রলেখাবিষয়ক উপন্যাসের জন্ম হয়, যা লেখক ফেবিয়ান নিসিয়েজা, জেফ্রি থোর্ন এবং চাক ব্রাউন কর্তৃক ডিসেম্বর ২০১৭-এ মুক্তি দেওয়া হয়   এবং যথাক্রমে চরিত্রটি থেকে অনুপ্রাণিত লেক্সাস থেকে একটি ধারণাকৃত গাড়ি এবং বোজম্যান, গুরিরা ও রাইট সহ চিত্রিত একটি সুপার বোল ফিফটি-টু বিজ্ঞাপন, যা রেলিশমিক্স অনুযায়ী এটির সুপার বোল-এ প্রচারের পর যোগাযোগ মাধ্যমে ৪৩ লক্ষ্য বার দর্শন করা হয়। অন্যান্য প্রচারণামূলক অংশীদারদের মধ্যে ছিল জুতা উৎপাদনকারী ক্লার্ক্স, যারা চলচ্চিত্র থেকে অনুপ্রাণিত মূল থেকে তাদের একটি ট্রাইজেনিক ইভো জুতার সংস্করণ তৈরি করে; পেপসিকো এবং ইউনিলিভার শহর-অঞ্চলে নবীনদের জন্য প্রতিষ্ঠিত শিল্পীদের দ্বারা নিরীক্ষণে থাকা একটি শিল্প-কার্যসূচী চালু করে; ব্রিস্ক ২০১৮ সালের এনবিএ অল-স্টার গেম-এ একটি মিথষ্ক্রিয় ব্ল্যাক প্যান্থার ইন্সটলেশন তৈরি করে; লঁকোম মেকআপের একটি তালিকাকে আলোকপাত করে যা ইয়ংও এবং রাইট চলচ্চিত্রের প্রিমিয়ারে ব্যবহার করেন; এবং সিঙ্ক্রোনাই ফাইনেনশিয়াল $৫০,০০০ দান করার পাশাপাশি মার্ভেল-এর সাথে একত্রিত হয়ে গেটো ফিল্ম স্কুল ফেল্লোস কার্যসূচীকে পুরস্কিত করে, যার পাশাপাশি কুগলার বিদ্যালয়ের শিক্ষার্থীদের সাথে কথা বলেন।
সর্বোপরি, ব্ল্যাক প্যান্থার-এর ছিল সর্বোচ্চ ব্যয়বহুল বিজ্ঞাপনের বাজেট এবং মার্ভেল ধারাবাহিক-চলচ্চিত্র-নয় এমন চলচ্চিত্রের জন্য পণ্যদ্রব্যের বৃহত্তম ভাগ। ডেডলাইন হলিউড বাজেটের মূল্যকে $১৫ কোটি হিসেবে অনুমান করে। মার্ভেল চলচ্চিত্রের প্রচারণার কার্যনির্বাহী উপরাষ্ট্রপতি, আসাদ আয়াজ বলেন যে প্রচারণাগুলো ছিল "উচ্চ-পরিবেশনকারী" কৃষ্ণাঙ্গ দর্শকদের সমন্ধে এবং একই সময়ে, চলচ্চিত্রটিকে "একটি সাংস্কৃতিক ঘটনার মতো অনুভূতি" দেওয়ার জন্য সবার কাছে আকর্ষণীয় হওয়ার চেষ্টা করে। ইএসপিএন-এর কলেজ ফুটবল প্লেঅফ, এবিসি-এর টেলিভিশন ধারাবাহিক ব্ল্যাক-ইস, গ্রে'স অ্যানাটমি, স্ক্যান্ডাল ও হাউ টু গেট আওয়ে উইথ মার্ডার, ফ্রিফর্ম ধারাবাহিক গ্রাউন-ইস এবং ব্রাভো ধারাবাহিক দ্য রিয়ল হাউজওয়াইভজ-এর সাথে ডিজনি এবং মার্ভেল একটি "সাইনার্জি কার্যসূচী" তৈরি করে। যুক্তরাষ্ট্রের বাহিরের অঞ্চলের প্রচারণা ছিল "পরিচ্ছন্নভাবে একরকম", যদিও জানলুকা চাক্র-এর মধ্যপ্রাচ্য পরিবেশক ফ্রন্ট রো অনুযায়ী, মধ্যপ্রাচ্যের কেন্দ্রবিন্দু ছিল ব্ল্যাক প্যান্থার পরিচ্ছদ যেহেতু সুপারহিরো চলচ্চিত্র সেখানে "শুধু চলতেই থাকে"। এশিয়ান অঞ্চলের জন্যও ব্যাপারটি ছিল একরকম। সাতটি চীনা শহরের মলগুলোতে একটি ওয়াকান্ডান প্রদর্শন-কেন্দ্রের ব্যবস্থা করা হয়, যার পাশাপাশি ব্ল্যাক প্যান্থার-কে অন্যান্য এমসিইউ চরিত্রদের সাথে প্রদর্শন করা হয়। চীনের জন্য একটি বিশেষ ট্রেইলার তৈরি করা হয়, যেখানে বোজম্যান অন্যান্য এমসিইউ চলচ্চিত্রের সাথে তার অভিনীত চরিত্রটির সম্পর্ক সমন্ধে ব্যাখ্যা করেন। চীনে বাস্তব সময়ে অভিনয়শিল্পী এবং চলচ্চিত্র-নির্মাতাদের সাথে ছবি এবং ভিডিও তোলার জন্য ওয়েইবো লস অ্যাঞ্জেলেস-এর প্রিমিয়ারে যোগদান করে, যা ছিল কোম্পানির জন্য প্রথমবার যেখানে কোম্পানিটি এই রকমের অনুষ্ঠানের জন্য একটি বৈদেশিক স্টুডিও-এর সাথে যৌথভাবে কাজ করে।
প্রেক্ষাগৃহ-সম্মন্ধীয়
জানুয়ারি ২৯, ২০১৮-এ ব্ল্যাক প্যান্থার-এর লস অ্যাঞ্জেলেস-এর ডলবি থিয়েটার-এ এটির প্রিমিয়ার ছিল। প্রিমিয়ারটি একটি বেগুনি গালিচা বৈশিষ্ট্য করে যা মহিলাদের ডোরা মিলাজি হিসেবে সেজে ঘুরে বেড়ান। অন্যদিকে, চলচ্চিত্রের আফ্রিকান পরিবেশটিকে সম্মান করার জন্য মার্ভেল-এর অংশগ্রহণকারীদের "রাজকীয় বেশভূষা" পড়ার অনুরোধে কুগলার, অভিনয়শিল্পীরা এবং অন্যান্য অতিথিরা আফ্রিকান পোশাক পরিধন করে। প্রিমিয়ারের প্রদর্শনের পর, কুগলার-এর চলচ্চিত্রের অভিনয়শিল্পীদের ঘোষণা দেওয়ার পূর্বে তিনি একটি সম্প্রসারিত দাঁড়িয়ে থাকা সাদর অভ্যর্থনা লাভ করেন। ব্ল্যাক প্যান্থার যুক্তরাজ্য, হংকং এবং তাইওয়ানে ফেব্রুয়ারি ১৩, দক্ষিণ কোরিয়ায় ফেব্রুয়ারি ১৪ এবং যুক্তরাষ্ট্রে ফেব্রুয়ারি ১৬-এ মুক্তি পায়। যুক্তরাষ্ট্রে, চলচ্চিত্রটি ৪০২০টি প্রেক্ষাগৃহে প্রদর্শন করা হয়, যার মধ্যে ৩২০০টির বেশি ছিল ৩ডি-এ, আইম্যাক্স-এ ৪০৪টি, উচ্চ-দামে বৃহাত্তাকার বিন্যাসে ৬৬০টির বেশি এবং ডি-বক্স স্থানে ২০০টির বেশি। অধিকতর, ব্ল্যাক প্যান্থার ছিল স্ক্রিনএক্স-এ (একটি ২৭০-ডিগ্রির চারপাশে মোড়ানো বিন্যাস) রূপান্তর করা প্রথম এমসিইউ চলচ্চিত্র যা আটটি দেশে ১০১টির চেয়ে বেশি স্থানে প্রদর্শন করা হয়। চলচ্চিত্রটি এটির প্রথম সপ্তাহান্তে সর্বোচ্চ বাজারে প্রদর্শিত হয়, যার মধ্যে আফ্রিকায় একটি "জাতি-অতিক্রম করা মুক্তি" অন্তর্ভুক্ত, একটি ডিজনি চলচ্চিত্র হিসেবে প্রথমবার।   স্পাইডার-ম্যান: হোমকামিং (২০১৭)-কে মিটমাট করার জন্য জুলাই ৬, ২০১৮-এ পরিবর্তন করার পূর্বে, ব্ল্যাক প্যান্থার-কে প্রথমত নভেম্বর ৩, ২০১৭-এ মুক্তির জন্য স্থির করা হয়। তারপর অ্যান্ট-ম্যান এন্ড দ্য ওয়াস্প (২০১৮)-কে মিটমাট করার জন্য এটিকে অন্তিম ফেব্রুয়ারির তারিখে পরিবর্তন করা হয়।
যখন ব্ল্যাক প্যান্থার সৌদি আরব-এর রিয়াদ-এ এপ্রিল ১৮, ২০১৮-এ প্রিমিয়ার করা হয়, ডিসেম্বর ২০১৭-এ ছায়াছবিতে একটি প্রায় ৩০ বছরের নিষেধাজ্ঞা এটি ছিল প্রথম জনসাধারণ দ্বারা দর্শনকৃত চলচ্চিত্র। প্রিমিয়ারটি রিয়াদের রাজা আব্দুল্লাহ আর্থিক জেলা-র এএমসি থিয়েটার দ্বারা অধিকারিত একটি প্রেক্ষাগৃহে ঘটে। ডিজনির আঞ্চলিক পরিবেশক, ইতালিয়া ফিল্ম বলে চলচ্চিত্রের ৪০ সেকেন্ডকে বাদ দিয়ে দেওয়া হয়, যা অঞ্চলটিতে জুড়ে চলচ্চিত্রে অন্যান্য বাদ দেওয়ার সাথে সমান্তরাল থাকে। সৌদি আরব-এর সংস্কৃতি ও তথ্য মন্ত্রী, আওওয়াদ আলাওয়াদ এবং এমএমসি এন্টারটেইনমেন্ট-এর প্রধান নির্বাহী কর্মকর্তা, অ্যাডাম অ্যারন অন্যান্য কূটনীতিক এবং শিল্প বিশেষজ্ঞদের পাশাপাশি প্রিমিয়ারে উপস্থিত ছিলেন; অভিনয়শিল্পী বা উৎপাদন দলটি থেকে কেউ সেখানে উপস্থিত ছিল না। ব্ল্যাক প্যান্থার এপ্রিল ২৬-এ অ্যাভেঞ্জার্স: ইনফিনিটি ওয়ার-এর প্রিমিয়ারের পূর্বে পাঁচ দিনের জন্য পর্দায় দেখানো হয়।
ফেব্রুয়ারি ১ থেকে ফেব্রুয়ারি ৭, ২০১৯ পর্যন্ত সময়ে প্রত্যেকটি প্রক্ষাগৃহে চলচ্চিত্রটির দুইবার প্রদর্শন করার সাথে, ব্ল্যাক প্যান্থার বিনামূল্যে যুক্তরাষ্ট্রে ২৫০টি এমএমসি থিয়েটার-এ পুনরায় প্রদর্শিত হয়। কৃষ্ণাঙ্গ ঐতিহাসিক মাসটিকে সম্মান করার জন্য ফেব্রুয়ারির শুরুতে পুরো-সপ্তাহ চলতে থাকে এবং চলচ্চিত্রটি দুইটি স্ক্রিন অ্যাক্টরস গিল্ড পুরস্কার-এর পাশাপাশি একটি একাডেমি পুরস্কার-এর শ্রেষ্ঠ চলচ্চিত্র বিভাগে মনোনয়না লাভ করে। এছাড়াও, ডিজনি ইউনাইটেড নিগ্রো কলেজ ফান্ড-এ $১৫ লক্ষ্য দান করে।
হোম মিডিয়া
ব্ল্যাক প্যান্থার ওয়াল্ট ডিজনি স্টুডিওজ হোম এন্টারটেইমেন্ট দ্বারা ৮ম মে, ২০১৮-তে ডিজিটাল ডাউনলোডে এবং মে মাসের ১৫ তারিখে আল্ট্রা এচডি ব্লু-রে, ব্লু-রে এবং ডিভিডিতে মুক্তি দেওয়া হয়। ডিজিটাল এবং ব্লু-রে মুক্তিতে রয়েছে বহু অধিবৃত্তি বৈশিষ্ট্য: দৃশের পিছনের পর্বগুলো, অডিও ভাষ্য, বাদ দিয়ে দেওয়া দৃশ্য, একটি বিব্রত রীল, অ্যান্ট-ম্যান এন্ড দ্য ওয়াস্প-এর একটি একচ্ছত্র দৃশ্য এবং এমসিইউ-এর প্রথম দশ বছরের একটি পর্ব।
বক্স অফিস
ব্ল্যাক প্যান্থার যুক্তরাষ্ট্র ও কানাডায় $৭০০.১মিলিয়ন এবং অন্যান্য অঞ্চলে $৬৪৬.৯মিলিয়ন আয় করে, যা বিশ্বব্যাপী সর্বমোট $১.৩৪৭বিলিয়ন। প্রেক্ষাগৃহে চলাকালে, এটি সর্বোচ্চ-আয়কারী একক সুপারহিরো চলচ্চিত্র, এমসিইউ-এর তৃতীয় সর্বোচ্চ-আয়কারী চলচ্চিত্র এবং সর্বোচ্চ-আয়কারী সুপারহিরো চলচ্চিত্র হয়ে ওঠে। এছাড়াও, এটি হলো সর্বসময়ের নবম সর্বোচ্চ-আয়কারী চলচ্চিত্র এবং একজন কৃষ্ণাঙ্গ পরিচালক দ্বারা পরিচালিত সর্বোচ্চ-আয়কারী চলচ্চিত্র। এটি আবার হলো $১বিলিয়ন ছাড়িয়ে যাওয়া পঞ্চম এমসিইউ ও সর্বোপরি ৩৩ম চলচ্চিত্র এবং ২০১৮ সালের দ্বিতীয় সর্বোচ্চ-আয়কারী চলচ্চিত্র।  ডেড হলিউড অনুমান করে যে প্রযোজনা বাজেট, পিএনএ, প্রতিভা অংশগ্রহণ এবং অন্যান্য খরচের পাশাপাশি বক্স অফিস আয় এবং হোম মিডিয়া থেকে উপার্জনকে হিসাবে রাখলে চলচ্চিত্রটির মোট লাভ হলো $৪৭৬.৮ মিলিয়ন, যা চলচ্চিত্রটিকে তাদের ২০১৮-এর "সবচেয়ে মূল্যবান ব্লকবাস্টার" তালিকায় দ্বিতীয় স্থানে তালিকাভুক্ত করে।